બૉલિવૂડના ફેવરિટ ડિઝાઇનર મનીષ મલ્હોત્રાનું નામ આ મ્યુઝિકલ પ્લેના કોશ્ચ્યુમ ડિઝાઇનર તરીકે બોલે છે. નતીજો એ છે સ્ટેજ પર રચાતી અનગિનત રંગોની અટખેલિઓ. જસ્ટ એક ‘મોહે પનઘટ પે નંદલાલ’ સોંગમાં જ રંગોની વેરાયટી જોઇને દિલ ખુશ થઈ જાય. સંગેમરમરની મૂરત જેવી અનારકલીના શાંત સફેદ ડ્રેસ, સતત ઇર્ષ્યામાં બળતી બહારના લાલ-કેસરી-યલ્લો ડ્રેસ, રિચ-રૉયલ-દૈદીપ્યમાન ફીલ આપતા શહેશાદા સલીમના કોશ્ચ્યુમ્સ, પર્સનલ ફીલિંગ્સની સામે બાદશાહ તરીકેની ડ્યુટીઝને કાયમ પહેલી પ્રાયોરિટી આપતા અકબરના ફૌલાદી કોશ્ચ્યુમ્સ… એકદમ રિચ-બ્રાઇટ લુક આપતા તમામ કોશ્ચ્યુમ્સની આભા લાઇટ અરેન્જમેન્ટને કારણે ઓર વધી જાય છે. ત્રણ ડઝન કરતાં પણ વધુ નૃત્યાંગનાઓના મેઘધનુષી રંગોથી આખો તખ્તો વૅલી ઑફ ફ્લાવર્સમાં કન્વર્ટ થઈ જાય છે!